અહી ઐતિહાસીક મહત્વની બાબત એ છે કે ભારતના સ્વાતંત્ર્ય સંગ્રામ વખતે એટલે કે અંગ્રેજી શાસનનો અંત આણવાના જંગમાં દેશના લોકોને એક કરવાની મશાલ શ્રી ગણેશે શોભાવી હતી. બાલ ગંગાધર ટિળકે શ્રી ગણેશને પ્રતીક બનાવીને દેશવાસીઓને એક અવાજે એકસંપ થવાનું એલાન કર્યું હતુ. જેમાં તેમને અજબ જેવી સિધ્ધિ મળી હતી. આજે પણ રાષ્ટ્રના નવ નિર્માણ અર્થે પ્રજાને એકસંપ કરવામાં ‘ધર્મ’ને માધ્યમ બનાવી શકાય. આજે આ તહેવારનો મહિમા અને આસ્થા અનેકગણા વધ્યા છે અને ઘર ઘર સુધી પહોચ્યા છે.